Na top-listama bestsellera vode knjige o Islamu i bin Ladenu (22/9/01) - 2001-09-22
Popularne su i monografije o Svjetskom trgovinskom centru te stručna literatura o biološkom naoružanju
Teroristički napadi na Sjedinjene Države odrazili su se i na popis američkih best-sellera. Prve sate nakon terorističkih napada mnogi su ljudi proveli uz televizore, prateći iz minute u minutu nove vijesti. No, već su sutradan počeli kupovati knjige u kojima su tražili objašnjenje i pozadinu užasa kojega su bili svjedoci dan ranije. U washingtonskoj knjižari , jedan od prodavača, John Teague, kaže nam da ljudi ovih dana najviše kupuju knjige o Islamu. Do kraja tjedna – kaže - tri četvrtine knjiga na temu Islama je prodato. Knjige koje se najbolje prodaju objavljene su prije više mjeseci, pa čak i godina. Najpodavanija na bila je knjiga o Osami bin Ladenu, optuženom za organiziranje napada u New Yorku i Washingtonu. Vrlo su popularne i knjige o afganistanskim Talebanima. Medju onima koje se najbolje prodaju je i knjiga “Bakterije: biološko oružje i američki tajni rat”. Autorica je Judith Miller, a knjiga se pojavila na tržištu samo nekoliko dana prije terorističkog napada. To što je biološko oružje glavna tema knjige, čini je izvanredno zanimljivom, s obzirom na brojna nagadjanja o opasnostima od terorističkih napada novim oružjem. Knjiga se tako brzo prodaje da je izdavač već počeo tiskati dodatno izdanje – kaže Aileen Boyle, direktorica jednog od odjela te izdavačke kuće. "Radili smo što smo brže mogli. Dodatno tiskane knjige su možda već stigle do nekih knjižara; nadamo se da će u roku od nekoliko tjedana knjiga biti dostupna svima koji je budu željeli pročitati,” kaže gospodja Boyle. Uzbudjenje koje je izazvao teroristički napad, navelo je mnoge da se vrate Nostradamusu. U knjižarama je ovih dana i veliki broj onih koji traže knjige o Svjetskom trgovinskom centru. Jedna od njih, autora Erica Dartona, “... Biografija njujorškog Svjetskog trgovinskog centra” objavljena je 2000. godine, a sada je postala best-seller. Autor kaže da nije mogao ni u snu pomisliti na razloge zbog kojih se njegova knjiga tako dobro prodaje. "Ljudi – kako se čini – čitanjem ove knjige pokušavaju naći odgovor na pitanja o tome zašto je New York postao upravo takvim gradom” – kaže Eric Darton. On naglašava da je pišući knjigu doživljavao Svjetski trgovinski centar kao simbol razvoja New Yorka od lučkog grada do središta tvrgovine nekretninama i poslovnim prostorom i financijskog centra. Čak i knjige koje nisu izravno vezane za terorističke napade na New York i Washington: jedna od njih je “...Bjelački antirasistički aktivizam”, autorice Becky Thompson. Medju vrlo dobro prodavanim knjigama je i zbirka eseja, pjesama i pripovjedaka “God Bless America – Bože blagoslovi Ameriku”.